一般認為死傷主要發生在軍隊開去天安門嘅路上（木樨地係其中一個死傷比較多嘅地方）；關於天安門廣場內嘅死傷，就有唔同嘅講法。柴玲在6月8號嘅錄音講，「有人話同學死二百幾人矣，亦有人講廣場已經死四千幾矣。具體嘅數字到今下涯等都唔知。」中共政府發言人同軍隊嘅官員在電視上否認6月4號天安門上死人。但係當時嘅北京醫院都滿矣，到今下中共政府都無公佈六四死亡人數同名單。丁子霖教授個17歲嘅子蔣捷連在6月3號晚分中共軍隊槍殺，所以開始聯繫其他死難者家屬，收集六四死難者名單。到2006年6月為止，自原本嘅155人，增加至186人。